સાઉથ આફ્રિકાનો વિકેટકીપર-બૅટ્સમૅન ડૅવી જેકબ્સ સાથળની ઈજાને કારણે આ ચૅમ્પિયનશિપમાંથી આઉટ થઈ ગયો છે. મુંબઈ ઇન્ડિયન્સે ક્રિકેટ બોર્ડના સંચાલન હેઠળની ટેક્નિકલ કમિટી પાસે જેકબ્સને બદલે કોઈ વિદેશી પ્લેયર અને ખાસ કરીને કોઈ વિદેશી વિકેટકીપરને બોલાવવાની છૂટ માગી હતી. જોકે રવિ શાસ્ત્રી અને નિરંજન શાહ સહિતના ચાર મેમ્બરોવાળી કમિટીએ મુંબઈ ઇન્ડિયન્સના ટીમ-મૅનેજમેન્ટને પરવાનગી ન આપતાં એવું જણાવ્યું હોવાનું મનાય છે કે અંબાતી રાયુડુ આઇપીએલ (ઇન્ડિયન પ્રીમિયર લીગ)ની ૧૩ મૅચમાં વિકેટકીપિંગ કરી ચૂક્યો છે એટલે તેની પાસે વિકેટકીપિંગ કરાવો.